plato-philosophy.hippias-major-dub 301
τέρατα αὖ ἀποκρινομένῳ ἔοικας , ὦ Σώκρατες , ἔτι μείζω ἢ ὀλίγον πρότερον ἀπεκρίνω . σκόπει γάρ · πότερον εἰ ἀμφότεροι δίκαιοί ἐσμεν , οὐ καὶ ἑκάτερος ἡμῶν εἴη ἄν , ἢ εἰ ἄδικος ἑκάτερος , οὐ καὶ ἀμφότεροι , ἢ εἰ ὑγιαίνοντες , οὐ καὶ ἑκάτερος ; ἢ εἰ κεκμηκώς τι ἢ τετρωμένος ἢ πεπληγμένος ἢ ἄλλʼ ὁτιοῦν πεπονθὼς ἑκάτερος ἡμῶν εἴη , οὐ καὶ ἀμφότεροι αὖ ἂν τοῦτο πεπόνθοιμεν ; ἔτι τοίνυν εἰ χρυσοῖ ἢ ἀργυροῖ ἢ ἐλεφάντινοι , εἰ δὲ βούλει , γενναῖοι ἢ σοφοὶ ἢ τίμιοι ἢ γέροντές γε ἢ νέοι ἢ ἄλλο ὅτι βούλει τῶν ἐν ἀνθρώποις ἀμφότεροι τύχοιμεν ὄντες , ἆρʼ οὐ μεγάλη ἀνάγκη καὶ ἑκάτερον ἡμῶν τοῦτο εἶναι ; πάντως γε δήπου . ἀλλὰ γὰρ δὴ σύ , ὦ Σώκρατες , τὰ μὲν ὅλα τῶν πραγμάτων οὐ σκοπεῖς , οὐδʼ ἐκεῖνοι οἷς σὺ εἴωθας διαλέγεσθαι , κρούετε δὲ ἀπολαμβάνοντες τὸ καλὸν καὶ ἕκαστον τῶν ὄντων ἐν τοῖς λόγοις κατατέμνοντες . διὰ ταῦτα οὕτω μεγάλα ὑμᾶς λανθάνει καὶ διανεκῆ σώματα τῆς οὐσίας πεφυκότα . καὶ νῦν τοσοῦτόν σε λέληθεν , ὥστε οἴει εἶναί τι ἢ πάθος ἢ οὐσίαν , ἣ περὶ μὲν ἀμφότερα ταῦτα ἔστιν ἅμα , περὶ δὲ ἑκάτερον οὔ , ἢ αὖ περὶ μὲν ἑκάτερον , περὶ δὲ ἀμφότερα οὔ · οὕτως ἀλογίστως καὶ ἀσκέπτως καὶ εὐήθως καὶ ἀδιανοήτως διάκεισθε . τοιαῦτα , ὦ Ἱππία , τὰ ἡμέτερά ἐστιν , οὐχ οἷα βούλεταί τις , φασὶν ἄνθρωποι ἑκάστοτε παροιμιαζόμενοι , ἀλλʼ οἷα δύναται · ἀλλὰ σὺ ἡμᾶς ὀνίνης ἀεὶ νουθετῶν . ἐπεὶ καὶ νῦν , πρὶν ὑπὸ σοῦ ταῦτα νουθετηθῆναι , ὡς εὐήθως διεκείμεθα , ἔτι σοι μᾶλλον ἐγὼ ἐπιδείξω εἰπὼν ἃ διενοούμεθα περὶ αὐτῶν , ἢ μὴ εἴπω ; εἰδότι μὲν ἐρεῖς , ὦ Σώκρατες · οἶδα γὰρ ἑκάστους τῶν περὶ τοὺς λόγους ὡς διάκεινται . ὅμως δʼ εἴ τι σοὶ ἥδιον , λέγε . ἀλλὰ μὴν ἥδιόν γε . ἡμεῖς γάρ , ὦ βέλτιστε , οὕτως ἀβέλτεροι ἦμεν , πρίν σε ταῦτʼ εἰπεῖν , ὥστε δόξαν εἴχομεν περὶ ἐμοῦ τε καὶ σοῦ ὡς ἑκάτερος ἡμῶν εἷς ἐστι , τοῦτο δὲ ὃ ἑκάτερος ἡμῶν εἴη οὐκ ἄρα εἶμεν ἀμφότεροι—οὐ γὰρ εἷς ἐσμεν , ἀλλὰ δύο—οὕτως εὐηθικῶς εἴχομεν · νῦν δὲ παρὰ σοῦ ἤδη ἀνεδιδάχθημεν ὅτι εἰ μὲν δύο ἀμφότεροί ἐσμεν , δύο καὶ ἑκάτερον ἡμῶν ἀνάγκη εἶναι , εἰ δὲ εἷς ἑκάτερος , ἕνα καὶ ἀμφοτέρους ἀνάγκη · οὐ γὰρ οἷόν τε διανεκεῖ λόγῳ τῆς οὐσίας κατὰ Ἱππίαν ἄλλως ἔχειν , ἀλλʼ ὃ ἂν ἀμφότερα ᾖ , τοῦτο καὶ ἑκάτερον , καὶ ὃ ἑκάτερον , ἀμφότερα εἶναι . πεπεισμένος δὴ νῦν ἐγὼ ὑπὸ σοῦ ἐνθάδε κάθημαι . πρότερον μέντοι , ὦ Ἱππία , ὑπόμνησόν με · πότερον εἷς ἐσμεν ἐγώ τε καὶ σύ , ἢ σύ τε δύο εἶ κἀγὼ δύο ; τί λέγεις , ὦ Σώκρατες ;
Lemmas: τέρας αὖ ἀποκρίνω ἔοικα , ὦ Σωκράτης , ἔτι μέγας ἤ ὀλίγος πρότερος ἀποκρίνω . σκοπέω γάρ · πότερος εἰ ἀμφότερος δίκαιος εἰμί , οὐ καί ἑκάτερος ἐγώ εἰμί ἄν , ἤ εἰ ἄδικος ἑκάτερος , οὐ καί ἀμφότερος , ἤ εἰ ὑγιαίνω , οὐ καί ἑκάτερος ; ἤ εἰ κάμνω τις ἤ τιτρώσκω ἤ πλήσσω ἤ ἄλλος ὁστισοῦν πάσχω ἑκάτερος ἐγώ εἰμί , οὐ καί ἀμφότερος αὖ ἄν οὗτος πάσχω ; ἔτι τοίνυν εἰ χρύσεος ἤ ἀργύρεος ἤ ἐλεφάντινος , εἰ δέ βούλομαι , γενναῖος ἤ σοφός ἤ τίμιος ἤ γέρων γε ἤ νέος ἤ ἄλλος ὅστις βούλομαι ὁ ἐν ἄνθρωπος ἀμφότερος τυγχάνω εἰμί , ἆρα οὐ μέγας ἀνάγκη καί ἑκάτερος ἐγώ οὗτος εἰμί ; πάντως γε δήπου . ἀλλά γάρ δή σύ , ὦ Σωκράτης , ὁ μέν ὅλος ὁ πρᾶγμα οὐ σκοπέω , οὐδέ ἐκεῖνος ὅς σύ εἴωθα διαλέγω , κρούω δέ ἀπολαμβάνω ὁ καλός καί ἕκαστος ὁ εἰμί ἐν ὁ λόγος κατατέμνω . διά οὗτος οὕτως μέγας σύ λανθάνω καί διηνεκής σῶμα ὁ οὐσία φύω . καί νῦν τοσοῦτος σύ λανθάνω , ὥστε οἴομαι εἰμί τις ἤ πάθος ἤ οὐσία , ὅς περί μέν ἀμφότερος οὗτος εἰμί ἅμα , περί δέ ἑκάτερος οὐ , ἤ αὖ περί μέν ἑκάτερος , περί δέ ἀμφότερος οὐ · οὕτως ἀλόγιστος καί ἄσκεπτος καί εὐήθης καί ἀδιανόητος διάκειμαι . τοιοῦτος , ὦ Ἱππίας , ὁ ἡμέτερος εἰμί , οὐ οἷος βούλομαι τις , φημί ἄνθρωπος ἑκάστοτε παροιμιάζω , ἀλλά οἷος δύναμαι · ἀλλά σύ ἐγώ ὀνίνημι ἀεί νουθετέω . ἐπεί καί νῦν , πρίν ὑπό σύ οὗτος νουθετέω , ὡς εὐήθης διάκειμαι , ἔτι σύ μάλα ἐγώ ἐπιδείκνυμι λέγω ὅς διανοόω περί αὐτός , ἤ μή λέγω ; οἶδα μέν λέγω , ὦ Σωκράτης · οἶδα γάρ ἕκαστος ὁ περί ὁ λόγος ὡς διάκειμαι . ὅμως δέ εἰ τις σύ ἡδύς , λέγω . ἀλλά μήν ἡδύς γε . ἐγώ γάρ , ὦ ἀγαθός , οὕτως ἀβέλτερος εἰμί , πρίν σύ οὗτος λέγω , ὥστε δόξα ἔχω περί ἐγώ τε καί σύ ὡς ἑκάτερος ἐγώ εἷς εἰμί , οὗτος δέ ὅς ἑκάτερος ἐγώ εἰμί οὐ ἄρα εἰμί ἀμφότερος γάρ εἷς εἰμί , ἀλλά ὕδωρ εὐηθικός ἔχω · νῦν δέ παρά σύ ἤδη ἀναδιδάσκω ὅτι εἰ μέν δύο ἀμφότερος εἰμί , δύο καί ἑκάτερος ἐγώ ἀνάγκη εἰμί , εἰ δέ εἷς ἑκάτερος , εἷς καί ἀμφότερος ἀνάγκη · οὐ γάρ οἷος τε διηνεκής λόγος ὁ οὐσία κατά Ἱππίας ἄλλος ἔχω , ἀλλά ὅς ἄν ἀμφότερος εἰμί , οὗτος καί ἑκάτερος , καί ὅς ἑκάτερος , ἀμφότερος εἰμί . πείθω δή νῦν ἐγώ ὑπό σύ ἐνθάδε κάθημαι . πρότερος μέντοι , ὦ Ἱππίας , ὑπομιμνῄσκω ἐγώ · πότερος εἷς εἰμί ἐγώ τε καί σύ , ἤ σύ τε δύο εἰμί ἐγώ δύο ; τίς λέγω , ὦ Σωκράτης ;